พนักงานแบงก์กรุงเทพนัดแต่งดำประท้วง
พนักงานแบงก์กรุงเทพขอก.แรงงานไกล่เกลี่ยผู้บริหาร นัดประท้วงแต่งดำทั่วประเทศ
24 ม.ค. 2556

พนักงานแบงก์กรุงเทพขอก.แรงงานไกล่เกลี่ยผู้บริหาร นัดประท้วงแต่งดำทั่วประเทศ
กลุ่มสหภาพแรงงานธนาคารกรุงเทพ ได้เดินทางเข้ายื่นหนังสือต่อกรมสวัสดิการและคุ้มครองแรงงาน เพื่อขอให้กระทรวงแรงงานช่วยไกล่เกลี่ยกับผู้บริหารให้ทำตามข้อเรียกร้อง “3 ค. 1 ก.” ประกอบด้วย 1.ขอคืนโบนัสที่อัตรา 4 เดือนเหมือนในอดีต เพราะปัจจุบันธนาคารจ่าย 2 เดือน 2.ขอคืนเงินประทังชีวิตหลังเกษียณจากอัตราปัจจุบัน 3 แสนบาทต่อราย เป็น 4.5 แสนบาทต่อราย 3.ขอคืนอัตราขึ้นเงินเดือนที่ร้อยละ 6 เท่ากันทั้งธนาคาร หลังจากที่ปรับให้พนักงานประจำร้อยละ 3 การตลาดฝ่ายขายร้อยละ 6 และ 4.แก้ไขการจ่ายคืนเงินกองทุนสำรองเลี้ยงชีพ จากปัจจุบันคิดเป็นอันดับขั้น ให้คิดเป็นร้อยละ 7 เท่ากันทั้งธนาคาร          นายชัยวัฒน์ กล่าวว่า ทางฝั่งผู้บริหารได้รับเรื่องดังกล่าวไว้แล้ว แต่ยังไม่ระบุชัดเจนว่า จะดำเนินการอย่างไรต่อไป และในวันที่ 25 มกราคม เวลา 12.00 น. ตนและตัวแทนสหภาพแรงงานจะดำเนินการแถลงการดำเนินการเรื่องดังกล่าวให้กับเพื่อนพนักงานที่บริเวณหน้าสำนักงานใหญ่ธนาคารกรุงเทพ ขณะที่พนักงานทุกคนจะแต่งชุดดำทั่วประเทศ จนกว่าจะได้รับความชัดเจนจากผู้บริหารธนาคาร